**НАЦИОНАЛНА ЗДРАВНООСИГУРИТЕЛНА КАСА**

**РАЙОННА ЗДРАВНООСИГУРИТЕЛНА КАСА – РАЗГРАД**

***Разград 7200, бул. “България” №36*** [***razgrad@.nhif.bg***](mailto:razgrad@.nhif.bg) ***тел: +359 84611567***

**УТВЪРЖДАВАМ:**

**ДИРЕКТОР НА РЗОК-РАЗГРАД:**

**Д-Р КАМЕЛИЯ СТАНЕВА**

**ТЕХНИЧЕСКИ ИЗИСКВАНИЯ И УКАЗАНИЯ ЗА ОФЕРИРАНЕ**

за участие в процедура чрез събиране на оферти с обява за възлагане на обществена поръчка по реда на чл. 20, ал. 3, т. 1 от Закона за обществените поръчки с предмет:

**„ВЪЗСТАНОВЯВАНЕ НА ТРЪБНА ИЗОЛАЦИЯ**

**НА КЛИМАТИЦИ В СГРАДАТА НА РЗОК-РАЗГРАД”**

2017 г.

1. **ОПИСАНИЕ НА ПРЕДМЕТА НА ПОРЪЧКАТА**

**1. Пълно описание на предмета на обществената поръчка**

Предметът на обществената поръчка е: „Възстановяване на тръбна изолация на климатици в сградата на РЗОК-Разград”

**2. Обект на обществената поръчка**

Възстановяване и подновяване на изолация на тръбни пътища на климатични съоръжения и климатична система, нахождащи се на покрива, между етажните пространства и по офисите в сградата на РЗОК.

**3. Място на изпълнение**

**3.1.**Покрива на Районна здравноосигурителна каса (гр. Разград, бул. „ България № 36).

**3.2.**Междуетажни пространства и офиси в сградата на РЗОК.

**4. Срок на изпълнение**

14(четиринадесет) календарни дни, считано от датата на подписване на договора с изпълнителя. При наличие на дни с лоши метеорологични условия, непозволяващи качественото извършване на ремонтните работи, срокът за изпълнение на договора се удължава с броя на тези дни.

**5.Прогнозната стойност** на обществената поръчка е до 1 900,00 (хиляда и деветстотин) лв. с ДДС. Източникът на финансиране на поръчка е от бюджета на РЗОК - Разград.

**6.** Възложителят предоставя неограничен, пълен, безплатен и пряк достъп чрез профила на купувача на НЗОК до документацията за обществената поръчка от датата на публикуване на обявата за събиране на оферти, на следната хипервръзка: http://www.nhif.bg/web/guest/1059.

1. **ТЕХНИЧЕСКИ ИЗИСКВАНИЯ**

**1. Технически изисквания за изпълнението**

Извършването на ремонтни работи в сградата включва следните количествени и качествени параметри за ремонтните дейности:

* Проверка на тръбните пътища на климатичните съоръжения и климатичната система на покрива, междуетажните пространства и по офисите в сградата на РЗОК;
* Изчистване и отстраняване на всички компрометирани участъци;
* Обработка на почистените тръбни пътища на климатичните съоръжения;
* Доставка на изолация за тръбните пътища;
* Възстановяване и подновяване на тръбната изолация на климатиците.

**2. Технически изисквания за изпълнението на ремонтната услуга**

При изпълнението на всички изброени ремонтни дейности да се спазват изискванията на всички нормативни актове, касаещи конкретните видове работи. Изисква се качествено изпълнение на ремонтните работи, както и използване на качествени материали. Видът и качеството на всички влагани материали да се съгласуват с Възложителя, като всеки материал трябва да бъде придружен от сертификат за произход и качество.

Всички видове ремонтни дейности да се изпълняват съобразно изискванията на Възложителя. Промени и допълнения се допускат само с изричното съгласие на Възложителя.

Персоналът на Изпълнителя трябва да се състои само от обучени и правоспособни специалисти.

По време и след изпълнението на всички ремонтни работи да се поддържа чистота. Това включва и почистване на секторите, на които се работи, след приключване на работното време на Изпълнителя. За всяко нарушение на чистотата и обществения ред, при изпълнение на ремонтните дейности, отговорност носи Изпълнителя.

Изпълнителят трябва да представи гаранционен срок за извършените ремонтни работи.

**3. Количествена сметка за ремонтни работи:**

|  |  |  |  |
| --- | --- | --- | --- |
| **№** | **Вид дейност** | **Единица мярка** | **Количество** |
|  | **1** | **2** | **3** |
| 1 | Изчистване и отстраняване на всички компрометирани участъци на климатичните съоръжения и климатичната система на покрива, междуетажните пространства и по офисите. | м | 62,80 |
| 2 | Обработка на почистените тръбни пътища на климатичните съоръжения | м | 62,80 |
| 3 | Доставка на изолация, възстановяване и подновяване на тръбната изолация на климатиците | м | 62,80 |

**4. Изисквания към изпълнението на ремонтните работи.**

Ремонтните работи трябва да се извършват в технологическа последователност и съгласно приложените количествени сметки, които са част от документацията на обществената поръчка.

Доставката на всички материали, необходими за изпълнение на строителните работи, е задължение на Изпълнителя. В ремонтните работи трябва да бъдат вложени материали, отговарящи на изискванията на българските и/или европейските стандарти. При изпълнение на всички ремонтни и монтажни работи се изисква спазване на съответните технологии за влагане на материали, отговарящи на БДС или еквивалентен. Всички транспортни разходи във връзка с изпълнението на поръчката са за сметка на Изпълнителя.

Изпълнителят е длъжен да опазва имуществото на възложителя с грижата на добър стопанин.

**5. Изисквания за осигуряване на здравословни и безопасни условия на труд.**

Изпълнението на всички дейности, включени в предмета на поръчка, трябва да се извърши в съответствие с изискванията на НАРЕДБА № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи, като се направи оценка на рисковете и се набележат адекватни превантивни мерки.

**6. Нормативни изисквания.**

Изпълнителят следва да спазва стриктно правилата за безопасни и здравословни условия на труда

**7. Запознаване с обекта на поръчката на място при Възложителя.**

В рамките на обявения за подаване на оферти срок, всеки участник може да направи посещение и оглед на място, с цел запознаване с обекта. Огледът може да бъде извършен всеки работен ден от 09.00 ч. до 16.00 ч. Посещението следва да се заяви до лицето за контакти – Стилиан Стефанов, старши експерт в отдел „АПОД“ в РЗОК-Разград, служебен телефон: +359(84)/ 611 577.

Участник, който не се е възползвал от предоставената възможност да извърши оглед на обекта на място при Възложителя, в случай, че бъде определен за изпълнител на обществената поръчка, не може да претендира промяна на направените от него ценово и/или техническо предложение на това основание.

**8. Приемане на извършената работа.**

**8.1.** Извършените ремонтни дейности се предават от изпълнителя на възложителя с двустранно подписан протокол за приемане на ремонтните работи.

**8.2.** Възложителят има право да откаже да приеме всички или отделни ремонтните работи, ако открие съществени недостатъци. В този случай се съставя протокол за установените недостатъци, в който подробно се описват всички констатирани недостатъци и се дават указания на изпълнителя да ги отстрани.

**8.3.** Недостатъците се отстраняват от изпълнителя за негова сметка.

**8.4.** В случай, че изпълнителят е отстранил недостатъците в изпълнението, посочени в протокола за приемане на работата, упълномощеното лице на възложителя повторно приема извършената работа и се изготвя нов протокол, в който се посочват отстранените недостатъци.

**III.ИЗИСКВАНИЯ КЪМ УЧАСТНИЦИТЕ**

**1. Изисквания към личното състояние на участниците.**

Спрямо участниците следва да не са налице обстоятелствата на чл. 54, ал. 1, т. 1-5 и т. 7 от ЗОП, за което в офертата си представят Декларации по чл. 97, ал. 5 от ППЗОП за липса на посочените обстоятелства. Декларацията за липсата на обстоятелствата по чл.54, ал.1, т. 1, т. 2 и т. 7 ППЗОП (Приложение № 2) се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл.54, ал.1, т. 3 – 5 ЗОП (Приложение № 3) се подписва от лицето, което може самостоятелно да го представлява.

**2.Изисквания към техническите и професионални способности на участниците.**

**2.1.** През последните 5 /пет/ години, считано от датата на подаване на офертата, участниците следва да са изпълнили най-малко 2 /две/ ремонтни дейности с предмет и обем, идентични или сходни с тези на поръчката. За доказване на изискването, участниците следва да попълнят приложение 6 от документацията и могат да приложат удостоверения за добро изпълнение.

**2.2.** Участниците следва да разполагат с необходимия брой технически лица, които ще изпълняват ремонтните работи, предмет на настоящата обществена поръчка. За доказване изискването, участниците следва да представят образованието и/или професионалната квалификация на лицата, които ще изпълняват ремонтните услуги(към Приложение 7).

**2.3.** Участниците следва да разполагат със съоръжения, техническо оборудване и инструменти, необходими за изпълнение на поръчката (Приложение 7).

**IV. УКАЗАНИЯ КЪМ СЪДЪРЖАНИЕТО НА ОФЕРТИТЕ. ПОДАВАНЕ НА ОФЕРТИ**

В обществената поръчка могат да участват български и/или чуждестранни физически и/или юридически лица, включително техни обединения, които отговарят на изискванията на Закона за обществените поръчки и настоящите технически изисквания и указания за офериране.

Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

1. **Изготвяне и подаване на офертата**

**1.1**. Всеки участник има право да представи само една оферта. Не се допуска представяне на варианти на техническа и/или ценова оферта.

**1.2**. Офертите следва да отговарят на изискванията, посочени в настоящите указания и да бъдат оформени по приложените към документацията образци (приложения).

**1.3**. Офертата се представя в писмен вид на хартиен носител.

**1.4.** Всички разходи по подготовката и представянето на офертата са за сметка на участниците в процедурата. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

**1.5.** Подаването на офертата задължава участниците да приемат напълно всички изисквания и условия, посочени в настоящите технически изисквания и указания за офериране, при спазване на ЗОП, ППЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му

**1.6**. Спрямо участниците следва да не са налице обстоятелствата на чл. 54, ал. 1, т. 1-5 и т. 7 от ЗОП, за което в офертата си представят Декларации по чл. 97, ал. 5 от ППЗОП за липса на посочените обстоятелства.

**1.7**. Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език.

**1.8**. Всички документи, които не са оригинали и за които не се изисква нотариална заверка, следва да бъдат заверени от на всяка страница с гриф "Вярно с оригинала" и подписа на лицето/та, представляващо/и участника.

**1.9.** Офертата трябва да бъде подписана от законния представител на участника съгласно търговската му регистрация или от надлежно упълномощено от него лице с нотариално заверено пълномощно.

**1.10.** Офертата се представя в запечатана, непрозрачна и с ненарушена цялост опаковка от участника или от упълномощен от него представител - лично, или по пощата с препоръчано писмо с обратна разписка.

Опаковката трябва да бъде надписана както следва:

**гр. Разград 7200**

**бул. „България” № 36**

**Районна здравноосигурителна каса**

**ОФЕРТА** в отговор на публикувана обява за възлагане на обществена поръчка с предмет**: „Възстановяване на тръбна изолация на климатици в сградата на РЗОК-Разград”.**

Върху опаковката следва да бъде посочено и наименованието на участника, пълен и точен адрес за кореспонденция, телефон и по възможност факс и електронен адрес.

**1.11.**При приемане на офертата върху опаковката се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

**1.12.** Възложителят не приема за участие в процедурата и връща незабавно на участниците оферти, които са представени след изтичане на крайния срок или в незапечатана или скъсана опаковка. Тези обстоятелства се отбелязват във входящия регистър на възложителя.

**1.13.** Ако участникът изпрати офертата чрез препоръчана поща или куриерска служба, разходите за тях са за сметка на участника. В този случай, участникът следва да осигури пристигането на офертата, в посоченият от възложителя срок. Рискът от забава или загубване на офертата са за сметка на участника.

**1.14.** До изтичане на срока за подаване на офертите всеки участник в процедурата може да промени, допълни или да оттегли офертата си.

**1.15.** Допълнението и/или промяната на офертата трябва да отговарят на изискванията и условията за представяне на първоначалната оферта, като върху плика бъде поставен надпис „Допълнение/Промяна на оферта с входящ номер ….“ и наименование на участника.

1. **Съдържание на офертата. Необходими документи.**

**2.1. Административни сведения,** изготвени по образеца (Приложение № 1)*.*

**2.2. Декларация по чл. 97, ал. 5 от ППЗОП** за отсъствие на обстоятелствата по чл. 54, ал.1, т. 1, 2 и 7 ЗОП (Приложение № 2).

**2.3. Декларация по чл. 97, ал. 5 от ППЗОП** за отсъствие на обстоятелствата по чл. 54, ал.1, т. 3 – 5 ЗОП (Приложение № 3).

**2.4. Нотариално заверено пълномощно на лицето, подписващо офертата** *(оригинал)* – представя се, когато офертата или някой документ от нея не е подписана от управляващия и представляващ участника съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и да представлява участника в обществената поръчка.

**2.5. Декларация** за приемане клаузите на проекта на договор (Приложение № 4).

**2.6. Декларация** за срока на валидност на офертата (Приложение № 5).

**2.7. Списък на ремонтни услуги**, които са идентични или сходни с предмета на поръчката, с посочване на стойностите, датите и получателите, заедно с доказателства за извършените ремонтни услуги(Приложение № 6).

**2.8. Декларация** за осигурена техническа възможност за изпълнение на поръчката (Приложение № 7).

**2.9. Декларация** за извършен оглед (Приложение № 8).

**2.10. Предложение** за изпълнение на поръчката(Приложение № 9).

**2.11. Ценово предложение** (Приложение № 10).

**V. СРОК НА ВАЛИДНОСТ НА ОФЕРТИТЕ**

Офертите следва да бъдат валидни за срок най-малко 60 дни от крайният срок за получаване на оферти. Оферта с по-малък срок на валидност няма да бъде разглеждана и оценявана.

**VI. УСЛОВИЯ ПО ПРОВЕЖДАНЕ НА ПРОЦЕДУРАТА. ПОЛУЧАВАНЕ, РАГЛЕЖДАНЕ И ОЦЕНКА НА ОФЕРТИТЕ**

**1. Основания за отстраняване**

Възложителят отстранява от участие в процедурата за възлагане на обществена поръчка участник, когато:

**1.1.** Е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

**1.2.** Е осъден с влязла в сила присъда, освен ако е реабилитиран, за престъпление, аналогично на тези по т. 1.1, в друга държава членка или трета страна;

**1.3.** Има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

**1.4.** Е налице неравнопоставеност в случаите по чл. 44, ал. 5 от ЗОП;

**1.5.** Е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**1.6.** Е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**1.7.** Е налице конфликт на интереси, който не може да бъде отстранен;

**1.8**. Не отговаря на обявените в техническите изисквания и указания за офериране условия и изисквания или е представил оферта, която не отговаря на предварително обявените условия на Възложителя;

**1.9**. Е декларирал съгласие да участва за тази поръчка като подизпълнител на друг участник или участва като член на друг участник – обединение;

**1.10.** Участниците са длъжни в процеса на провеждане на процедурата да уведомяват възложителя за всички настъпили промени в декларирани от тях обстоятелствата в 7-дневен срок от настъпването им;

**1.11.** Възложителят има право по всяко време да проверява заявените от участниците данни в предложената оферта.

**2. Получаване и разглеждане на офертите**

**2.1.** Офертите се получават по реда на т. 1.10. от Раздел IV от настоящите технически изисквания и указания за офериране в срока, посочен в обявата за събиране на оферти.

**2.2.**Получаването, отварянето, разглеждането и оценката на офертите се извършва по реда, определен в ППЗОП и вътрешните правила на възложителя, от назначена от възложителя комисия.

**2.3.**Отварянето и разглеждането на офертите се извършва при условията на чл. 97, ал. 3 от ППЗОП на датата, часа и мястото, посочени в обявата за събиране на оферти на обществената поръчка.

**3. Критерий за оценка на офертите и класиране на участниците**

На оценяване подлежат офертите само на участниците, които отговарят на изискванията към тях по раздел II и раздел III от настоящите технически изисквания и указания за офериране. Оферта, която не отговаря на предварително обявените условия на възложителя няма да бъде оценявана, а участникът представил такава оферта няма да бъде класиран и ще бъде предложен за отстраняване.

За всяка оферта, която отговаря на изискванията на Възложителя, ЗОП и ППЗОП, назначената комисия извършва оценка и класиране на участниците въз основа на определена по критерий “най-ниска цена”(обща стойност с ДДС).

Оценяването и класирането се извършва по обща сума, предложена от участниците за посочените ремонтни дейности съгласно Техническите изисквания от документацията.

Класирането на участниците се извършва във възходящ ред, като на първо място се класира участникът с най-ниска предложена цена, а на последно участникът, предложил най-висока цена.

Ако има участници с еднаква най-ниска цена, комисията процедира съгласно разпоредбата на чл.58, ал.3, от ППЗОП.

**VII. СКЛЮЧВАНЕ НА ДОГОВОР ЗА ВЪЗЛАГАНЕ НА ОБЩЕСТВЕНАТА ПОРЪЧКА**

Договорът за изпълнение на обществената поръчка ще бъде сключен с участника, класиран на първо място по съответната обособена позиция, в срока и при условията на чл. 194 и чл. 112 от ЗОП.

Договорът за обществена поръчка не се сключва с участник, определен за изпълнител, който при подписване на договора не изпълни задълженията по чл. 112, ал. 1 от ЗОП;

В този случай Възложителят може да определи за изпълнител класирания на второ място участник и да сключи договор с него, или да прекрати обществената поръчка.

Ако определеният в резултат на проведената поръчка чрез събиране на оферти с обява изпълнител е посочил в офертата си, че за изпълнение на обществената поръчка ще ползва подизпълнител/и, той е длъжен да сключи с тях договор/и за подизпълнение при условията на чл. 75 от ППЗОП.

Когато определеният изпълнител е неперсонифицирано обединениена физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**VIII. СРОК И НАЧИН НА ПЛАЩАНЕ**

Плащането се извършва в български лева, по банков път с платежно нареждане по банкова сметка, посочена от изпълнителя, както следва:

- Авансово плащане в размер на 30 % от сумата посочена в ценовото предложение на изпълнителя, в срок до 7 /седем/ дни от датата на сключване на договора. Авансовата сума се приспада при окончателното плащане на изпълнените ремонтни работи.

- Окончателно плащане в срок до 10 /десет/ дни, след представен двустранно подписан протокол за приемане на окончателно изпълнените ремонтни работи и издадена фактура от изпълнителя.

По неуредените от настоящата документация въпроси се прилагат разпоредбите на ЗОП.

**Приложения:**

1. Административни сведения - Приложение № 1.
2. Декларация по чл. 97, ал. 5 от ППЗОП за отсъствие на обстоятелствата по чл. 54, ал. 1, т. 1, 2 и 7 ЗОП - Приложение № 2.
3. Декларация по чл. 97, ал. 5 от ППЗОП за отсъствие на обстоятелствата по чл. 54, ал. 1, т. 3 – 5 ЗОП - Приложение № 3.
4. Декларация за приемане клаузите на проекта на договор - Приложение № 4.
5. Декларация за срока на валидност на офертата - Приложение № 5.
6. Списък на ремонтни услуги, които са идентични или сходни с предмета на поръчката, с посочване на стойностите, датите и получателите, заедно с доказателства за извършените ремонтни услуги (Приложение № 6).
7. Декларация за осигурена техническа възможност за изпълнение на поръчката (Приложение № 7).
8. Декларация за извършен оглед (Приложение № 8).
9. Предложение за изпълнение на поръчката(Приложение № 9).
10. Ценово предложение (Приложение № 10).
11. Проект на договор – Приложения № 11).